Legal Document

Category: 248

Text:
6. ΒΑΣΙΛΙΚΟΝ ΔΙΑΤΑΓΜΑ της 14/18 Μαΐου 1937 Περί τροποποιήσεως της εις τον υπουργόν των Οικονομικών υποβαλλομένης υπό των εν Ελλάδι Τραπεζών μηνιαίας λογιστικής καταστάσεως. Έχοντες υπ’ όψει το άρθρ. 13 του από 10 Νοεμ. 1927 Ν.Δ/τος περί κυρώσεως της από 27 Οκτ. 1927 συμβάσεως περί παραιτήσεως της Εθνικής Τραπέζης της Ελλάδος από του προνομίου εκδόσεως τραπεζικών γραμματίων κλπ. κυρωθέντος δια του ν. 3424 (12.Θε.1). Άρθρον μόνον Από της 1 Ιουν. 1937 και εφεξής η υποβαλλομένη εις τον υπουργόν των Οικονομικών παρά των εν Ελλάδι Τραπεζών, πλην της Τραπέζης της Ελλάδος, μηνιαία κατάστασις των λογαριασμών των συντάσσεται κατά το αμέσως κατωτέρω υπόδειγμα: ΤΡΑΠΕΖΑ ……………. Μηνιαία κατάστασις υπολοίπων της ….. (άρθρον 13 του Ν.Δ/τος της 10 Νοεμ. 1927, κυρωθέντος δια του ν. 3423). ΕΝΕΡΓΗΤΙΚΟΝ Ι.Διαθέσιμα. 1.Εις δραχμάς:α)Τραπεζιτικά γραμμάτια εν τοις Ταμείοις, β)Κέρματα, γ)Καταθέσεις εν όψει παρά τη Τραπέζη Ελλάδος, δ)Καταθέσεις εν όψει παρ’ άλλαις Τραπέζαις. 2.Εις χρυσόν, εξωτερικόν συνάλλαγμα και ξένα νομίσματα εν γένει. α)Εις αυτούσιον χρυσόν (ράβδους, νομίσματα κλπ.) β)Εις ξένα τραπεζογραμμάτια και νομίσματα. γ)Εις εξωτερικόν συνάλαγμα κατά την κατωτέρω ανάλυσιν. γα)Συναλλαγματικαί και γραμμάτια όψεως. γβ)Συναλλαγματικαί και γραμμάτια προθεσμίας. γγ)Καταθέσεις παρά Τραπέζαις εν τω εξωτερικώ όψεως. γδ)Καταθέσεις παρά Τραπέζαις εν τω εξωτερικώ προθεσμίας. ΙΙ.Προεξοφλήσεις εσωτερικού. 1.Εις Δραχμάς. 2.Εις εξωτερικόν συνάλλαγμα. ΙΙΙ.Πιστώσεις μέχρι 3 μηνών. 1.Εις δραχμάς:α)Επ’ ενεχύρω χρεωγράφων. β)Επ’ ενέχυρω εμπορευμάτων, φορτωτικών και ενεχυρογράφων Γενικών Αποθηκών. γ)Εις τρεχούμενον λογαριασμόν. 2.Εις εξωτερικόν συνάλλαγμα:α)Επ’ ενεχύρω χρεωγράφων. β)Επ’ ενεχύρω εμπορευμάτων, φορτωτικών και ενεχυρογράφων Γενικών Αποθηκών. γ)Εις τρεχούμενον λογαριασμόν. ΙV.Πιστώσεις πέραν 3 μηνών. 1.Εις δραχμάς:α)δια γεωργικών γραμματίων. β)Καταβολαί εις πρόσφυγας επί εγγυήσει του Κράτους. γ)Δάνεια και ανοικτοί λογαριασμοί επί υποθήκη. δ)Προς κοινότητας και νομικά πρόσωπα. 2.Εις το εξωτερικόν συνάλλαγμα:α)Δάνεια και ανοικτοί λογαριασμοί επί υποθήκη. β)Προς κοινότητας και νομικά πρόσωπα. V.Καταβολαί εις Ελληνικόν Δημόσιον ή εγγυήσει αυτού. VI. Επενδύσες 1.Εις ομολογίας Εθνικών Δανείων. α)Εις δραχμάς. β)Εις εξωτερικόν συνάλλαγμα. 2.Εις λοιπάς επενδύσεις. α)Εις δραχμάς. β)Εις εξωτερικόν συνάλλαγμα. VII.Διάφορα στοιχεία του ενεργητικού. ΠΑΘΗΤΙΚΟΝ Ι.Κεφάλαια και αποθεματικά. 1.Εταιρικόν Κεφάλαιον (μετοχαί….……….προς ……….). 2.Αποθεματικά Κεφάλαια εν γένει. ΙΙ.Υποχρεώσεις εν όψει. 1.Εις δραχμάς. α)Καταθέσεις Τραπεζών και τραπεζ. ιδρυμάτων. β)Καταθέσεις Δημοσίου και Νομικών προσώπων δημοσίου δικαίου. γ)Καταθέσεις Ταμιευτηρίου. δ)Λοιπαί υποχρεώσεις. 2.Εις εξωτερικόν συνάλλαγμα. (Υποχρεώσεις εν γένει). ΙΙΙ.Υποχρεώσεις επί προθεσμία (πέραν των 3 μηνών). 1.Εις δραχμάς. α)Καταθέσεις Νομικών προσώπων δημοσίου δικαίου. β)Λοιπαί καταθέσεις. 2.Εις εξωτερικόν συνάλλαγμα. (Καταθέσεις εν γένει). IV.Δάνεια μακροπρόθεσμα και δι’ ομολογιών. V.Διάφορα στοιχεία παθητικού VI.Παρατηρήσεις.